དེ་ག་ནང་བཞིན་འཛམ་གླིང་གི་དེང་དུས་ཀྱི་ཤེས་ཡོན་སྣ་ཚོགས་པ་དེ་ཚོའི་གྲས་སྐད་ཡིག་གཞན་དག་ལ་བརྟེན་མི་དགོས་པར་སོ་སོ་རང་གི་སྐད་ཡིག་གི་ཐོག་ནས་དོན་དག་ཚང་མ་ཤེས་ཐུབ་པ་ཞིག་བྱེད་དགོས་ཀྱི་འདུག་ཅེས་ང་ཚོས་ལོ་ནས་ལོ་བསྟུད་དེ་འབད་རྩོལ་བྱེད་ཀྱི་ཡོད་པ་རེད།འབོད་སྐུལ་བྱེད་ཀྱི་ཡོད་པ་རེད།ཡིན་ནའང་བོད་ནང་ནས་ཡིག་ཆ་ཐོན་པ་དེ་ཚོའི་གྲས་ལེགས་པ་ཡོད་པའི་བཟོ་འདུགདེ་ཚོའི་གྲས་ང་ཚོས་འཐུས་ཤོར་གྱི་ཡོད་པའི་རྟགས་གསལ་པོ་རེད།ང་རང་ཚོར་བསྟོད་ར་མི་གཞན་དག་གིས་བཏང་ན་འགྲིགས་པ་རེད།ང་རང་ཚོ་ནང་ཚགས་རུབ་རུབ་བྱས་ནས་གོ་བསྡུར་བྱེད་དུས་ང་ཚོ་འཐུས་ག་ནས་ཤོར་གྱི་འདུགང་ཚོ་གྲ་མ་འགྲིག་ཐོན་ས་ག་ནས་ཐོན་གྱི་འདུགདེ་ཚོར་བསམ་བློ་བཏང་ནས་དོ་སྣང་བྱེད་རྒྱུ་དེ་གལ་ཆེན་པོ་རེད།འཐུས་མ་ཤོར་བ་བྱུང་ན་ཚགས་ཚུད་པོ་དང་ཡར་རྒྱས་ཡོང་ཡོང་པ་རེད།ང་ཚོས་རྒྱུན་དུ་ལྷོད་ཡངས་མ་ཤོར་བ་དང༌།གཟབ་གཟབ་བྱེད་རྒྱུ་དེ་ཤིན་ཏུ་གལ་ཆེན་པོ་འདུག